
REPUBLIKA HRVATSKA 			       	        Poslovni broj 3 St-210/2016-3
TRGOVAČKI SUD U ZADRU
Zadar, Dr. Franje Tuđmana 35
                                                     

R E P U B L I K A  H R V A T S K A

R J E Š E NJ E

Trgovački sud u Zadru, OIB: 39670464653, po sutkinji Tini Grgas, povodom prijedloga Financijske agncije, Regionalnog centra Split, Podružnice Zadar, Zadar, Ivana Danila 4, OIB: 85821130368 za otvaranje stečajnoga postupka nad dužnikom EOL NAUTIKA  d.o.o. sa sjedištem u Zadru, Ulica Marijane Radev 45, OIB: 19530934876 zastupanim po članu uprave i direktoru Dubravku Katiću iz Zareba, Šenova Ulica 3, OIB: 67243442627, 23. ožujka 2016. 
r i j e š i o  j e

	 I. Poziva se član uprave i direktor uvodno označenog dužnika DUBRAVKO KATIĆ iz Zagreba, Šenova 3, OIB: 67243442627, kao osoba ovlaštena za zastupanje dužnika po zakonu, u roku od 8 dana od dana primitka ovog rješenja, uplatiti predujam za namirenje troškova stečajnoga postupka u iznosu od 1.000,00 kn u Fond za namirenje troškova stečajnoga postupka iz čl. 111. Stečajnog zakona (Narodne novine broj 71/15, u nastavku teksta: SZ) na žiro račun ovog suda kod Hrvatske poštanske banke broj: HR4323900011300000857, pozivom na broj 05 100-210-16 te u istom roku dostaviti u spis dokaz o uplati. 
II. Ako osoba iz točke I. izreke ovog rješenja ne plati navedeni predujam u propisanom roku, na odgovarajući način primijenit će se pravila o prisilnoj naplati novčane kazne u parničnom postupku (čl. 10., čl. 110. i čl. 318. Zakona o parničnom postupku, Narodne novine broj: 25/13 i 89/14). 

Obrazloženje

Financijska agencija je 15. veljače 2016. podnijela ovom sudu prijedlog za otvaranje stečajnoga postupka nad uvodno označenim dužnikom na temelju čl. 110. st. 1. SZ-a u kojem u bitnom navodi da isti na dan 09.02.2016. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u ukupnom iznosu od 19.209,77 kuna, da ima jednog zaposlenika, da ima dva otvorena bankovna računa kao i da nema zaplijenjenih novčanih sredstava na ime predujma za namirenje troškova stečajnoga postupka iz čl. 112. st. 5. SZ-a. 
 	S obzirom da iz samog prijedloga proizlazi da osoba ovlaštena za zastupanje dužnika po zakonu nije podnijela ovom sudu bez odgode, a najkasnije u roku od 21 dan od dana nastanka stečajnoga razloga, prijedlog za otvaranje stečajnoga postupka nad dužnikom na način kako je to propisano odredbom čl. 110. st. 2. SZ-a, to je temeljem odredbe čl. 113. SZ-a trebalo donijeti odluku kao u točki I. i II. izreke ovog rješenja. 


U Zadru 23. ožujka 2016. 

										Sutkinja
  							       		           Tina Grgas
								
UPUTA O PRAVNOM LIJEKU: 
Protiv ovog rješenja dopušteno je izjaviti žalbu ovom sudu u roku od 8 dana od dana dostave prijepisa rješenja pozivom na gornji poslovni broj u tri istovjetna primjerka. O žalbi odlučuje Visoki trgovački sud Republike Hrvatske u Zagrebu. 


DNA:
- Dubravko Katić iz Zagreba, Šenova Ulica 3, Zagreb-Novi Zagreb    
- Računovodstvo suda
- U spis


